Source: https://beta.e-justice.europa.eu/18/MT/national_ordinary_courts?GREECE&action=printMS&member=1
Timestamp: 2019-09-17 15:12:44+00:00
Document Index: 1061772

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

It-tilwim privat jitressaq quddiem il-qrati ċivili, inklużi l-każijiet ta' ġurisdizzjoni volontarja assenjati lil dawn il-qrati bil-liġi.
Il-qrati ċivili jinkludu:
il-Qorti Suprema (Άρειος Πάγος);
il-qrati tal-appell (εφετεία);
il-qrati tal-prim'istanza b'numru ta' mħallfin (πολυμελή πρωτοδικεία);
il-qrati tal-prim'istanza b'membru wieħed (μονομελή πρωτοδικεία);
il-qrati ċivili tad-distrett (ειρηνοδικεία).
Il-Qrati Kriminali jisimgħu l-kawżi kriminali.
Il-qrati kriminali jinkludu:
il-Qorti Suprema;
il-qrati tal-appell b'ħames membri (πενταμελή εφετεία);
il-qrati b'ġurija mħallta (μεικτά ορκωτά δικαστήρια);
il-qrati tal-appell b'ġurija mħallta (μεικτά ορκωτά εφετεία);
il-qrati tal-appell bi tliet membri (τριμελή εφετεία);
il-qrati tal-maġistrati bi tliet membri (τριμελή πλημμελειοδικεία);
il-qrati tal-maġistrati b'membru wieħed (μονομελή πλημμελειοδικεία);
il-qrati kriminali tad-distrett (πταισματοδικεία);
il-qrati tal-minuri (δικαστήρια ανηλίκων).
Permezz ta' liġijiet speċjali, għandhom ġurisdizzjoni kriminali wkoll:
il-qrati marzjali (στρατοδικεία);
il-qrati navali (ναυτοδικεία).
il-qrati tal-qawwa tal-ajru (αεροδικεία).
Dawn il-qrati jisimgħu kawżi bħala qrati kriminali speċjali.
Dawn il-qrati jisimgħu kawżi li jinvolvu reati kommessi minn persunal militari fl-armata, fil-qawwa navali jew fil-qawwa tal-ajru.
Il-qrati amministrattivi huma responsabbli biex isolvu tilwim ta' natura amministrattiva bejn l-amministrazzjoni tal-gvern u ċ-ċittadini.
Il-qrati amministrattivi ordinarji jinkludu l-qrati amministrattivi tal-prim'istanza (διοικητικά πρωτοδικεία) u l-qrati amministrattivi tal-appell (διοικητικά εφετεία).
Il-qrati amministrattivi tal-prim'istanza huma ppreseduti minn membru wieħed jew bord ta' tliet persuni, skont il-valur monetarju tat-tilwima. Dawn il-qrati jisimgħu kawżi dwar it-taxxa, tilwim bejn individwi u s-sigurtà soċjali jew organizzazzjonijiet tal-politika soċjali u tilwim ta' natura amministrattiva bejn iċ-ċittadini u l-gvern nazzjonali jew lokali.
Il-qrati amministrattivi tal-prim'istanza b'bord ta' tliet persuni jisimgħu wkoll l-appelli mid-deċiżjonijiet tal-qrati amministrattivi tal-prim'istanza b'membru wieħed.
Il-qrati amministrattivi tal-appell jisimgħu l-appelli mid-deċiżjonijiet tal-qrati amministrattivi tal-prim'istanza b'membru wieħed. Dawn il-qrati jisimgħu wkoll fil-prim'istanza t-talbiet għall-annullament ta' atti amministrattivi dwar l-impjiegi tal-ħaddiema tal-gvern (tkeċċijiet, nuqqas ta' ħatra jew għoti ta' promozzjoni, eċċ.).
L-Ispettur Ġenerali tal-Amministrazzjoni Pubblika huwa istituzzjoni li tifforma parti mill-qrati amministrattivi ordinarji. L-Ispettur huwa responsabbli biex jispezzjona l-amministrazzjoni tal-qrati amministrattivi u jressaq appelli kontra d-deċiżjonijiet tagħhom.
Il-Kunsill tal-Istat (Συμβούλιο της Επικρατείας) jisma' kawżi li jinkludu:
talbiet għall-annullament ta' atti amministrattivi minħabba ksur ta' liġi, abbuż ta' poter, nuqqas ta' kompetenza jew ommissjoni formali;
appelli tal-impjegati, tal-persunal militari, governattiv u oħrajn mid-deċiżjonijiet tal-kunsilli tal-persunal (υπηρεσιακά συμβούλια) dwar il-promozzjoni, tkeċċija, regressjoni fil-karriera, eċċ.;
talbiet għar-reviżjoni tad-deċiżjonijiet tal-qrati amministrattivi.
Is-sit elettroniku tal-Qorti Suprema Griega. L-aċċess għall-bażi tad-dejta huwa mingħajr ħlas.
Bażi tad-dejta tal-kondotta għall-Griegi mingħajr post tat-twelid jew post tat-twelid barrani u persuni b'ċittadinanza barranija.
Qorti tal-Prim'Istanza ta' Ateni
Qorti tal-Prim'Istanza ta' Salonika
Qorti tal-Prim'Istanza ta' Piraeus
Qorti tal-Awditjar
Uffiċċju tal-Prosekutur Pubbliku tal-Imħallfin tal-Qorti tad-Distrett